"תחיית הלאום הארמי" - כך כינה הבוקר (ד') שאדי חלול, יו"ר העמותה הארמית-נוצרית בארץ, את המהלך של משרד הפנים ש יאפשר רישום "ארמי" תחת סעיף הלאום ל-130 אלף בני הקהילה. הוא סיפר כי השפה הערבית נכפתה עליהם, אך הארמית השתמרה בתרבותם ובמורשתם.

לדבריו, כבר שבע שנים מנסים הוא ואנשיו לקבל הכרה מסוג זה, אך רק לאחר מאמצים גדולים שהפעילו יחד עם האב גבריאל נדאף, יו"ר פורום גיוס העדה הנוצרית, הגיעה בסופו של דבר ההחלטה ההיסטורית.

חלול סיפר כי אף שבנו כבר בן שנתיים וחצי, הוא לא רשם אותו עד היום במשרד הפנים "כי רצו שארשום אותו כערבי, אז סירבתי. היום אני יכול לרשום אותו כארמי".